open-index/open-wikipedia-markdown huggingface dataset:
Tranvia de Volčansk

La **Tranvia de Volčansk** a l'è el mezz de strapòrt primari che 'l conliga la part nord e sud de la città de l'Oblast de Sverdlovsk, pussee specificatament i città de Volchansk e 'l quarter de Lenaya Volchanka. La tranvia, verta dal 31 dicember 1951, a l'è longa 7,6 km.

## Storia
L'è verta dal 1951, quand che Volčansk a l'era nanca ona città, titol avuu in del 1956 dopo avè superaa i 36'000 abitant.

Dal 1953 al 1965 la gh'era ona tratta extraurbana per Karpinsk, sarada dopo del passagg in su la linia de 'na macchina de scav.

Finna al 1994 la andava finna a la miniera #5, l'è stada sarada dopo che han robaa el fil de alimentazion.

## Material rotabil
El matarial rotabil el consist de:
*2 71-605
*1 71-608
*1 71-619
*1 71-402

El sistema el gh'ha assee tram per fonzionà indeperluu. Gh'è anca 'na calada GS-4, doperada no perchè vandalizzada, ona KTM-1, cobbiada cont ona carrozza passeggee per i lavorà in su la linia e 'n tram MTV-82 a l'è doperaa 'me magazzin.

## Galleria di foto

File:Депо в Волчанске.jpg|Deposit
File:Волчанский трамвай.jpg|Tram vegg


## Riferiment
*Volchansk – the smallest Russian town with tram
*VOLCHANSK
*VOLCHANSK TRAMWAY NETWORK
Partii di Amant de la Birra (Ucraina)

El **Partii di Amant de la Birra** (in ucrain **Українська партія шанувальників пива**) a  l'è staa on partii de vita curta de l'Ucraina registraa in del 1991 di Volodymyr Yermakov, Petro Serhiyenko e Pavlo Tarnovsky.

L'ha semper avuu resultaa bass e in del 1997 el se gionta al grupp di "Liber Democràtich".

## Vos corelaa
* Partii di Amant de la Birra (Bielorussia)
* Partii di Amant de la Birra polacch
* Partii di Amant de la Birra (Russia)
* Partii di Amis de la Birra
Fotografia

**'
La **Fotografia** l'è la technega e l'art de creà immagin artificiai che hinn riproduzion esatt del mond real, travers la registrazion de la [[lus]] o di olter radiazion elettromagnetegh sora ona superfis fotosensibil, che la pò vess on [[sensor]] elettronegh come in de la [[fotografia digital]] ma anca ona lastra de veder o ona [[pellicola fotografega]] come in de la [[fotografia analogega]]. El fonzionament del process fotografegh l'è basaa in sul princippi de la [[camera scura]].

El termin fotografia el vegn sù di paroll [[Lengua greca|grech]] φωτός (''photos'', che 'l voeur di "lus") e γραφή (''graphe'' che 'l voeur di "scrittura") cont el significaa de "scriver o disegnà cont la lus", e l'indica sia la technega per faa sù ij immagin sia l'immagin istessa vegnuda foeura dal procediment fotografegh; in quest ultem cas a l'è ciamada anca cont el nomm de **somejanza** o **soeumeanza''', soratùtt in lombard oriental.

## Vos correlaa
* Cinema
* Carl Zeiss Planar 50mm f/0.7
* Veduda da la fenestra a Le Gras
Olivier Panis

L**'Olivier Panis** (Oullins, el 2 de setember del 1966), l'è un ex pilota de Formula 1 frances. 

## Cariera
Panis el cumincia a corr in de la Formula 1 a 27 agn cun la Ligier, che nel 1994 l'è una machina abastanza afidabel, ma mia tant velus. La machina la migliura l'ann che vè, quand Panis el cunquista i prem punti e anca el prem podi in del ültem Gran Premi de la stagion, in Australia. Nel 1996 Panis el se ritira tanti volt, ma in del Gran Premi de Monaco el cunquista una vitoria incredibel, cun dumà quater machin che i rüven al traguardo. Panis el vinc el Gran Premi denanz a David Coulthard e a Johnny Herbert.

In del 1997 el pasa a la Prost, che quel ann lè la fà una machina inscè velus che in di prem ses Gran Premi Panis el va in söl podi dü volt e a punti olter dü. Dopu el Gran Premi de Spagna, Panis l'è terz in del Mundiaa, ma in del Gran Premi del Canada el fà un brött incident e 'l se s'cepa tüss dò i gamb. El rientra in temp per fà i ültem tri Gran Premi, ma a la fen el rüva dumà 9° in del Campiunaa. In di dü ann dopu, la Prost la g'ha minga i stess prestazion del 1997, e Panis el fà dumà dü punti.

In del 2000 el resta a pè, ma l'ann dopu el tröva un cuntratt per dü agn cun la BAR. I ültem dü stagion de la sua cariera i'hee pasa cun la Toyota, ma i risültaa e i punti i'henn pochi. El se ritira a la fen de la stagion del 2004.
Red di tram de Mosca

La **red di tram de Mosca**, longa 180 km, a l'è la quarta pussee longa del mond dopo quella de Melbourne, San Pederburgh e Berlin.

## Storia
La red a l'è verta dal 1862 a cavaj e dal 1866 a vapor. I dò red han convissuu finna al 1912, quand che la red a cavaj a l'è intregament sarada. Dal 1899 a gh'è i primm tram elettrich e dal 1922 a hinn tolt via tucc i tram a vapor.

Dal 1940 on poo de red a hinn staa sostituii di filobus e de la metropolitana de Mosca. In tra el '60 e 'l '70 la pupart di rodaj a hinn staa cavaa via de la zona orientala de la città e 'l tram a l'è restaa in di zon isolaa de la metropolitana.

In tra el 1989 e 'l 2004 i kilometer a hinn passaa de 260 a 220, cont on perd de 40 km.

## Lign

## Material rotabil

## Galleria di foto


File:Tram Pesa Twist 71-414 in MSK (img1).jpg|Tram Pesa a Mosca
File:Moscow tram VarioLF 2400 20120331 003 (12192613053).jpg|Tram VarioLF
File:Tatra T7B5.jpg|Tatra T7B5
File:Moscow ticket 90 minutes.jpg|Biliett de 90 menut
File:БФ вагон.jpg|Tram storich
File:Malnova moskva tramvoja bileto JhK-430 040790.png|Vegg biliett
File:Konka 1874.jpg|Tram storich a cavaj
File:Moscow tram Alstom Citadis 301 2201 (16479375304).jpg|Alstom Citadis
File:ROST 0310.jpg|Tram nettastrad
File:Pesa Fokstrot cabin.jpg|Gabina de guida del Pesa Twist
File:Shchukino District, Moscow, Russia - panoramio (109).jpg|Tram Tatra
File:Трамвайная остановка - panoramio (2).jpg|Fermada del tram
File:Shchukino District, Moscow, Russia - panoramio (125).jpg|Tram in corsa



## Vos corelaa
*Monorodaja de Mosca
*Metropolitana de Mosca
Fermada del tram

La **fermada del tram** a l'è el canton indova che on tram el se ferma per permett ai passegee de andàgh su o giò. 

I fermad del tram pòden vess sia domà di segnai sia di piattaform complett che gh'hann di panch e di covertur, di voeult cont di banchinn a nivell per l'accessibilità, compagn de 'na stazion del treno, sistema tipich di metrotranvij o di metropolitann linger. 

La tranvia de Dubai, verta dal 2014, la gh'ha, per la prima voeulta, i port de banchina.

## Galleria


File:Tram lyon 04.jpg|Fermada del tram de Lion cont covertura e banchina
File:HK SW Tram Station 60421.jpg|Fermada de la red di tram de Hong Kong cont covertura
File:Straßenbahnlinie 14, Oppenheimer Landstraße.jpg|Fermada a nivell de la strada de la red di tram de Francofort sul Men



## Varda anca
*Fermada del bus
*Stazion de la metropolitana
*Stazion ferroviaria
Veduda da la fenestra a Le Gras

**Veduda da la fenestra a Le Gras** a l'è ona immagin eliografega del 1826 (o fors 1827), e a l'è considerada la pussee veggia fotografia rivada fin al dì d'incoe. L'immagin a l'è stada fada su dal Nicéphore Niépce e la fà vedè on panorama veduu da la fenestra de la soa ca-laboratori a Le Gras, arent el paes de Saint-Loup-de-Varennes, in Borgogna. In del 2007 la ca indoe l'e "nassuda la fotografia" a l'è diventada on musee (Musée Maison Nicéphore Niépce).

In del 2003 el giornal Life el g'ha mettuu *Veduda da la fenestra a Le Gras* intra i *100 fotografii che gh’hann cambiaa el mond*.

Travers ona camera scura, el Niépce el g'ha poduu ciappa su l'immagin sora un foeuj de stagn de 16,2×20,2 cm quattaa de bitumm de Giudea. El compost de bitumm espost a la lus el s'è indurii e quel rimast a l'ombria l'è staa trà via cont un messedozz de oli de lavanda e aquarasa.

## Riferiment


## Vos correlaa
* Fotografia
Kale borroka

**Kale borroka** (del basch *Kale*, strada, e *borroka*, lotta) a l'è el nomm daa ai att de violenza de strada che capiten in del Paes Basch e faa de militant o simpatizzant de la sinistra abertzale. De la giustizia spagnoeula a l'è consideraa "terrorism de bassa intensità" e i sò autor a hinn donca consideraa di terrorista.

La sinistra abertzale la dis, però, che gh'è no di sistema organizzaa e che hinn di att spontanei de personn che voeuren protestà contra del sistema. Dal 2006 'sti att, anca grazia a la tregua e al desarm de l'ETA hinn diminuii.
Maury Povich

El **Maurice Richard** "**Maury**" **Povich** (Washington, D.C., 17 de genar del 1939) l'è on ator comega american, cognossuu per el talk show omonim in di Stat Unii.
Tatra T3R

El **Tatra T3R** a l'è on revamping del Tatra T3 faa per Praga e Brno. 10 vittur a hinn staa faa su de zero e dò modernizzaa. El revamping l'ha revardaa sia i ambient interni sia i esterni e anca el sistema elettrich.

Brno el gh'ha 10 T3R de noeuva fattura e 1 modernizzada, Praga domà vuna modernizzada.

## Galleria di foto


File:Brno, vozovna Medlánky, Tatra T3R.jpg|Intern del tram
File:Tatra T3R na Úzké.jpg|Tram a Brno
File:Tramvaje v Brně (473).jpg|Tram cobbiaa a Brno
File:Brno, Město Brno, Joštova, Tatra T3R (1).jpg|Tram modernizzaa de Brno
File:Brno (087).jpg|Tram cont la fiocca
File:Praha, DOD 2006 Hostivař, Tramvaj T3R, památník.JPG|Gabina de guida del prototip



## Vos corelaa
*Tatra T3
*Tatra T3RF
Camera scura

La **camera scura**  (anca ciamada **camera fosca**, dal latin *camera obscura*) l'è on aparecc ottich per la proiezion d'immagin reai, el so procediment e i so meccanism sont a la bas de la technega fotografega e dei aparecc fotografegh drovaa ancamò al di d'incoe.

El nomm *camera scura* el vegn su dal fatt che le prime camere scure professionai eren di veri e propri stanze, indoe i pitor e i scienziaa lavoraven.

## Princippi di fonzionament
A l'è costituida da ona scatola sarada cont on busin (ciamaa bus stenopeich) in sul davant e ona superfis de proiezion in sul dedree. Despoeu che la lus l'è entraa in de la scatola travers el bus, in su la faccia opposta la vegn foeura l'immagin stravaccada a l'incontrari de quel che l'è staa squadrà travers el bus. Pussee el bus l'è piscinitt e pussee l'immagin la vegnarà foeura ciara e definida (in gergh *a foeugh*). El vantagg d'ona camera scura fà insci l'è che tucc i robb i comparissen a foeugh a prescind da la distanza dal bus, in olter paroll el bus stenopeich se comporta 'me on obiettiv che'l g'ha minga ona lunghezza focal specifega. El svantagg a l'è che'l bus el fa passà domà on cicinin de lus, e se poeuden fotografà domà robb che i stann ferm.

Despess, per resolv el problema de l'immagin che'l vegnen foeura a l'incontrari, se mett denter a la camera scura on spegg ambaa de 45 grad per podèlla indrizzà dal vers giust. 

In d'i macchine fotografeghe del dì d'incoe el bus stenopeich l'è staa rimpiazzaa cont on obiettiv, insemma a i dispositiv per controllà el foeugh e la zumada. La superfis de proiezion a l'è staa inscambi sostituida da la pellicola fotografega in d'i macchine analogeghe o da on sensor elettronegh in quei digital.

## Stòria
In tra i primm a descriv i carateristegh d'ona camera scura gh'è staa l'Aristotel, che in de l'oeuvra *Problemata* el se domanda:

## Riferiment


## Vos correlaa
* Nicéphore Niépce

## Olter progett
*

## Ligamm de foeura
*
Bitumm de Giudea

El **Bitumm de Giudea** l'è ona tipologia de asfalt natural che l'è staa drovaa per on fracch di robb fin da i temp antigh, compost da on mes'ciot de bitumm, standoli, terra crea e trementina. 

In del Vottcent l'è devegnuu popolar per i so propietà fotosensibil e l'è staa drovaa per i primm esperiment de reproduzion fotografega 'me l'eliografia. Semper in quest ambit l'è famos al di d'incoe per vess staa drovaa dal Nicéphore Niépce per la realizazion de quella che l'è considerada la prima fotografia de la storia, la Veduda da la fenestra a Le Gras.

## Vos correlaa
* Fotografia
Arturo Merzario

L**'Arturo Merzario** (Civena, el 11 de marz del 1943), l'è un pilota de Formula 1 italian, che però l'ha gemò desmetüü de corr. 
A l'è famus perché l'ha salvà la vita a Niki Lauda ind el incident del Nürburgring.
Fermada del bus

La **fermada del bus** a l'è el canton indova che on autobus el se ferma per permett ai passegee de andàgh su o giò. A segonda de la zona o de la frequentazion la pò 'vegh di robb pussee 'me di panch, di sistema de informazion ai passegee e 'na covertura.

## Galleria di foto

File:Minneapolis Club (20526189290).jpg|Fermada a Minneapolis
File:Temporary bus stop, Saint Marks Road - geograph.org.uk - 1018734.jpg|Fermada provvisoria
File:Saia bussipeatus.jpg|Fermada in Estonia
File:People waiting at bus stop.jpg|Gent che la aspetta al bus
File:Haltestellenschild Jungfernstieg retouched.jpg|Fermada todesca de scambi cont lign S e U
File:Järvere bussipeatus.jpg|Fermada de legn
File:Bus Stops 2 curitiba brasil.jpg|Fermada de on sistema Bus Rapid Transit


## Varda anca
*Fermada del tram
*Stazion de la metropolitana
*Stazion ferroviaria
*Autostazion
Miloš Zeman

**Miloš Zeman** (Kolín, 28 de settember 1944) a l'è on politegh cecch, President de la Cambra di Deputaa de la Republica Ceca dal 1996 al 1998, e primm minister dal 1998 al 2002 'me leader del Partii Social Democratich Cecch, in del 2009 el fonda el Partii di Diritt Civij. In di elezion presidenziai del 2013, i primm a elezion diretta, a l'è elegiuu President de la Republica Ceca dopo del Václav Klaus, dopo avè battuu al ballottasg el Karel Schwarzenberg, e in del 2018 l'è elegiuu ancamò. In del 2023 l'ha poduu pu candidàss, per el limit di mandaa, e el va su el Petr Pavel.

## Riferiment
*Curriculum del Zeman

## Vos corelaa
*Popolism de sinistra
Autotreno ČD 814

L**'autotreno ČD 814** (ciamaa colloquialment **Regionova**) a l'è on autotreno di České dráhy doperaa per i ferrovij locai e suburban. A hinn formaa de dò o trè cass. Hinn di revamping di classich automotris ČD 810.

## Galleria di foto


File:CD 814 regionova.jpg|Modellin
File:Motorova jednotka 814 Zeleznice Desna.JPG|814 de la compagnia regionala Železnice Desná
File:Valašské Meziříčí, modrá jednotka 814 (01).jpg|Regionova in livrea Najbrt
File:ČD Baureihe 814.jpg|Treno a dò cass
File:06120036dieselmultipleunitatcernykrizplatform.JPG|Treno a 'na fermada
File:Hlubočepské viadukty, SZ, 814, na viaduktu dc.jpg|Treno in linia a binari unich
File:Bogie CD Class 810-914.jpg|Carrell del treno
File:Hejčín, přejezd a hostinec U Anči.jpg|Treno arent de on passagg a nivell



## Vos corelaa
*Automotris ČD 810

## Alter progett
Notazion polacca inversa

La **notazion polacca inversa** a l'è 'na manera d'immission di dacc alternativ de quell algebrich inventaa del matematich Charles Leonard Hamblin in di agn '50 e derivada de la notazion polacca. A l'era doperada in di agn '60-'70 de la HP in di sò calcolatris, la prima a l'era la HP-9100A.

## Riferiment
*Software di calcolo: ecco a voi la notazione polacca inversa!

## Vos corelaa
*Notazion polacca
Telefon

El **telefon** a l'è on dispositiv che 'l gh'ha on microfon e de 'n ricevitor e che 'l permett a quej che 'l doperen de cominicà cont di alter utent che 'l gh'han, identificaa de on numer che l'è mettuu cont on disch selettor o, pussee recentement, de 'na tastadura.

## Vos corelaa
*Natel
Sporran

El **sporran** a l'è 'na part del vestii tradizional scozzes, doperaa 'me saccoccia. Faa de pell e de pel, l'è doperaa cont el kilt che l'è senza saccocc.
Bandera de l'Altitalia

L'Altitalia l'è no un'entità politega unega, ma gh'è stad di tentativ de dàgh una bandera, per di reson politeghe o domà de classificazzion grafega.

## Proposte
### Bandera de la Padania
El moviment politegh Lega Nord, che 'l sostegniva l'independenza de la Padania de l'Italia l'ha insubid 'me bandera del territori che 'l voreva fà su un drapon bianch cont el Sol di Alp in del mez, a representà i ses grup lenguistegh de la zona: i gall-italegh, i veneti, i tiroles, i forlan, i ladin e i ocitan-arpitan.

'Sta bandera la gh'ha havud resonanza squasi domà in l'ambit de quell partid e l'è sociada domà a lu.

### Bandera neutra
Inscì de podé identifegà a la svelta el Nord senza havégh de doperà la bandera leghista un poo de ent hann insubid una bandera ispirada a quella di volontari federalista del Carlo Catani del 1848, in la prima guerra d'independenza italiana, ossia 'na Cros de San Giorg bordada de verd, cont i color de la bandera italiana, che vegnen de quei de la cità de Milan.

### Cros lombarda
La Cros de San Giorgg, simbol de la Liga Lombarda e de on poo de cità de la Lombardia storega 'me Milan, Genoa, Resg Emilia, Ivrea e Padova, cità de la Liga Veronesa, a l'è stada doperada di voeulte 'me bandera colturala de la zona padana per el so retagg storegh. A l'è stada anca lee, anca se manch, sociada a la Liga Nord, vist che l'éra la bandera de la sezzion lombarda.

## Galleria

File:Flag of Padania.svg|Bandera de la Padania de la Liga Nord
File:Old flag of Padania.svg|Veggia version de la bandera padana con la Cros de San Giorgg
File:Proposed flag of Northern Italy.svg|Bandera neutra
Archivi:Bandiera Volontari 1848 confederali.svg|Bandera di federalista del 1848
Archivi:Flag of Milan.svg|Bandera de la Liga Lombarda


## Riferiment
*Padania (Italy)
*A flag for Northern Italy
*LA DISPUTA È NATA ALLA FESTA DELLA ZUCCA CON IL DONO A BOSSI DI UNA FORMELLA IN CERAMICA
*The many Crosses of St. George

## Vos corelade
*Simboi de la Lombardia
President de la Cechia

El **president de la Cechia** a l'è el capp de Stat de la Cechia e, anca se l'è 'na republega parlamentar, l'è elegiuu direttament del pòpol per cinch agn e 'l pò vèss rielegiuu consecutivament domà dò voeult. A differenza di Stat indova che 'l President el gh'ha on roeul domà cerimonial, in Cechia el compartiss on poo de poder cont el Primm Minister.

## Poder
El President cecch a l'è 'n autorità independenta e 'l sò poder pussee fort a l'è quell de mett el veto ai legg, foeura che per quej costituzionai, che 'l pò vess superaa del Parlament.

El nomina di member de la Cort Suprema, de la Cort Costituzional e de la Banca Nazionala Ceca. El pò desligà la Cambra di Deputaa se gh'è di condizion previst de la Costituzion.

El compartiss di poder in camp diplomatich e militar cont el Governo. L'è retegnuu comandant in capp di Forz Armaa Cecch e 'l gh'ha l'immunità. El pò vèss però rinviaa a giudizzi del Senad a la Cort Costituzional per volt tradiment, che la pò destituìll.

## Elezion
Dal 1956 el president a l'éra elegiuu del Parlament de la Cechia e la separazion l'ha cambiaa no i robb. Dal 1 de ottober 2012 el President a l'è elegiuu direttament di gent e se pòden candidaa tucc quej che hinn nominaa de 20 Deputaa, 10 Senator o 50'000 elettor.

Prima per vèss offizialment candidaa al Parlament boeugnava 'vegh el suppòrt de 10 Deputaa o Senator, e l'elezion a l'éra fada in massim tre turn:
*El primm cont la maggioranza assoluta di component in di dò camber
*El segond cont la maggioranza assoluta di votant in di dò camber
*El terz cont la maggioranza assoluta de tucc i parlamentar

Se a la terza nissun el vinceva se suttava cont el terz turn finna a 'n elezion.
### Decadenza
El President el pò perd el sò incarich se:
*El comunicà al President del Senad i sò dimission
*L'è rinviaa a giudizzi del Senad e condanaa de la Cort Costituzional
*L'è giudicaa inabil del Parlament e la Cort Costituzional la conferma el giudizzi

## Simboi

El President el gh'ha el sò Stendard, cont el Stemma e 'l Mott de Stat "Pravda vítězí" ("la verità la vincc") e 'na fanfara, tolta del Libuše del Bedřich Smetana.

## Lista di president

## Vos corelaa
*Primm minister de la Cechia
Telescrivent

La **telescrivent** a l'è on dispositiv elettromeccanich doperaa in del secol quell de XX per invià di messagg de test in su la red telegrafica. Incoeu a l'è doperada per di comunicazion speciai in del camp de la sicurezza aerea.

## Vos corelaa
*Codes Baudot
Lenta de Nimrud

La **Lenta de Nimrud** a l'è on tocch de cristall de roca vegg de tremila agn desquattaa dal Austen Henry Layard in del 1850 arent el palazz assiri de Nimrud, in Irak. Pussee precisamente a l'è ona lenta pian-incavaa che segond i studios la pò vess stada drovada 'me lenta de ingrandiment, 'me spegg ustori o anca 'me ogett de decorazion.

## Descrizion
La lenta a l'è on cicinin oval e l'è stada rettificada cont ona moeula. La g'ha el foeugh a squasi vundes centimeter dal bord e ona distanza focal de dodes centimeter che la permett ona percentual de ingrandiment de 3x. La superfis de la lenta la g'ha dodes cavett che i eren avert intant che l'era dree a vess molada e che fors i conteneven denter de la nafta o on quaj olter liquid ingatià in del cristall sgresg. Siben che la lenta a l'è pussee veggia de tremila agn la s'è minga ruinada, anca grazie a la resistenza del material cont la qual l'è stada fada su.

Al dì d'incoe a l'è conservada in del British Museum, a Londra

## Interpretazion
La funzion de la lenta a l'è stada minga definida anmò, cont on quaj autor che'l sugeriss che la pò vess stada drovada 'me strument ottich e olter 'me decorazion.

El scienziaa italian Giovanni Pettinato de l'Università de Roma el g'ha suggerii che la lenta de Nimrud l'era probabilment part d'on telescopi, se fodess inscì i podarissen vess pussee ciar i conoscenz astronomegh del popol assir  .

## Riferiment


## Vos correlaa
* Lenta (ottica)
Lenta (ottica)

Ona **lenta**  o **lent** a l'è on strument òttich che'l g'ha la proprietà de modifegà el percors de la lus, pussee precisament de concentrà o voltà i ragg luminos grazie a on procèss de diffrazion cont el qual la pò inscì reprodù di immagin reai o artificiai di oggètt. Ona lenta la pò vess drovaa singola o insèma a olter lent faa sù in d'istèssa assa. I lent poden vess faa de veder o plastega trasparent, ma anca in materiai organech o in d'on quaj metal 'me el germànio.

Gh'è anca di olter dispositiv compagn, ciamaa anca lor lent, che i lavoren in su olter bande de l'ombra elettromagnetega.

Al dì d'incoe i lent sont drovaa principalment in de la fabbricazion d'i aparecc ottich 'me i telescopi, i microscopi, i cannociai, i macchine fotografeghe, i videocamere e per la correzion d'i difett de vista travers i ogiai e i lent a contatt.

## Tipologij di lent
La tipologia pussee comun de lent l'è quella di *lent rotond*, caratterizzada da l'avegh tucc i dò superfis cont on ragg de curvadura *R*1 e *R*2, indoe *R*1 la determina la superfis de la lenta: se *R*1 a l'è positiv la lenta la sarà bombé, se negativ la sarà incavaa e se infinii la sarà piana.

L'istèss l'è inscì anca per la superfis opposta de la lenta, ma cont i segn a l'incontrari.



I lent sont classificaa in bas a la curvadura d'i duu superfis, ciamade *diotter*:

* *bi-bombé* o anca *bombé* se tucc e duu sont bombé,
* *bi-incavaa* o *incavaa* se tucc e duu sont incavaa,
* *pian-bombé* se vuna l'è piatta e l'oltra l'è bombé,
* *pian-incavaa* se vuna l'è piatta e l'oltra l'è incavaa,
* *incavaa-bombé* se i sont vuna incavaa e l'oltra bombé.

In de l'ultem cas, se i dò superfis g'hann l'istess ragg la lenta la se definiss *menisch*, anca se el termin l'è anca drovaa per ona lenta *incavaa-bombé* normal.

## Riferiment


## Vos correlaa
* Fotografia
* Carl Zeiss Planar 50mm f/0.7
* Lenta de Nimrud
Tranvia de Gmunden

La **Tranvia de Gmunden** (**Straßenbahn Gmunden** in todesch) a l'è la red di tram pussee veggia e curta de l'Austria. Verta dal 13 de agost 1894 l'è longa 2,3 km. Cont la massima pendenza del 9,6% a l'è vuna di tranvij pussee pendent del mond.

Dal 2018 a l'è integrada in la Traunseebahn, che la riva finna a Vorchdorf.

## Storia
El 25 de febrar 1894 scomincia el lavorà per la linia e in quatter mes han faa su la tranvia, i deposit, el sistema elettrich e i palazz di lavorator. La linia la andava de la stazion al municipi e in del 1975 a l'è scortada in Piazza Franzesch Isepp.

In del 2013 el consili comunal decid de conligà el tram a la Traunseebahn, ferrovia stòrica a scartament metrich in d'on sistema ciamaa StadtRegioTram per rivà a Vorchdorf. 

Dal 2018 a l'è attiv e percors di Stadler Tramlink faa appòsta per el sistema. I vègg tram storich resten doperaa per di reson turistich.

## Strada
El tram el conliga la stazion di treni a la centrala Franz-Josef-Platz, arenta al lagh Traunsee. A l'è in progett on sistema de tram-treno che 'l conliga la linia a la Traunseebahn storica. I fermad a hinn:

## Galleria di foto


File:GM8.jpg|El tram 8
File:2018-08-25 AT Gmunden, Alois-Kaltenbruner-Straße, Remise, GM 9 (50574522383).jpg|El tram 9
File:GM10.jpg|El tram 10
File:GM a012.jpg|El tram 5
File:GM100.jpg|El tram 100
File:Gmunden Straßenbahnhaltestelle.JPG|Fermada del tram
File:GM7 am 7.10.2017 vor der Remise St.Florian.jpg|Tram storich 7
Gmunden-129-Rosenkranz.jpg|Tram moderno Stadler Tramlink in proeuva
File:GMSB Sicherung.JPG|Cartell per i tram



## Riferiment
*Gmunden tram link completed
Telescopi

El **telescopi** a l'è on strument che'l ciappa sù la lus o i olter radiazion elettromagnetegh che i vegnen da on ogett lontan e, travers on sistema de spegg e lent, i riuniss in d'on punt ciamaa foeugh per fà vegni foeura on immagin sgrandida de l'ogett. I primm esempi de telescopi hinn staa faa in Olanda in del principi del Sécul XVII cont on sistema de lent de veder.

El telescopi a l'è drovaa principlament in de l'astronomia, ma anca per un quaj applicazion terrester.

Nonostant che el termin *telescopi* l'è drovaa per indicà el telescopi ottich o riflettor, che'l lavora cont i frequenz de la lus visibil, gh'hinn anca telescopi che i sont sensibil a tucc i olter frequenz del spetter elettromagnetegh.

El termin telescopi el vegn sù di paroll grech τηλε (tēle, che 'l voeur di "lontan") e σκοπεῖν (skopein che 'l voeur di "vardà") cont el significaa de "vardà lontan", e l'è on neologism creaa dal matemategh grech Giovanni Demisiani (in grech Ἰωάννης Δημησιάνος) in del 14 de april del 1611 intant che'l gh'era on banchett in onor del Galileo Galilei per la soa nomina 'me member de l'Accademia dei Lincei.

## Vos correlaa
* Lenta (ottica)
Forum Civich

El **Forum Civich** (**Občanské fórum** in cecch) a l'è staa on partii politegh cecch nassuu cont l'obietiv de unì tucc i forz de resistenza e reversà el governo de la Cecoslovacchia, insemma a la conterpart slovacca Publich contra la violenza in del 1989, durant de la Revoluzion de Velluu. El 29 de dicember 1989 el sò president, e autor de la Charta 77 Václav Havel a l'è elegiuu President de la Cecoslovacchia e l'è sostituii a la guìda del Partii prima de Jan Urban e poeu de Václav Klaus.

In del 1991 el Partii el se s'ceppaa: I pussee conservativ vann in del Partii Civich Democratich cont el Klaus e 'l minister di affar forest Jiří Dienstbier el guida i liberaj in del Moviment Civich. Se gh'even de collaborà finna al 1992 poeu deciden de fàll no e 'l Partii Civich Democratich el deventa vun di partii pussee important de la Cechia, cont el Moviment Civich che 'l se disliga dòpo avè superaa no el sbarrament.

## Piattaform ideologich
*Club Interparlamentar de la Destra Democratega, la destra del partii del Václav Klaus, deventada poeu el Partii Civich Democratich
*Club Liberal del Forum Civich, la reppresentanza liberala deventada poeu Moviment Civich
*Club Socialdemocratich del Forum Civich del Rudolf Batt%C4%9Bk

## Resultaa elettoral
### Assemblea federala
#### Cambra del Popol

#### Cambra di Nazion

### Consili Nazional Cecch

## Riferiment
*VELVET REVOLUTION BLUES: HOW CIVIC FORUM COLLAPSED

## Vos corelaa
*Publich contra la violenza
Agola

**Agola** l'è ol nom volgar dait a un grup de sgrifon diurn qe i spartiss dei carateristege in comun. L'è miga un grup tassonomeg, anca se la plu part dei member l'è dent ind la fameia dei *[[Accipritidae]]*.

In jeneral, i agole i è dei grands olcei cond un bec fort e pontid, caçador, de spess con dei cove piumade e dei forte sgrife.

I g'ha dent tuts i member dei jener *[[Aquila (jener)|Aquila]]* e *[[Hieraaetus]]*, in jonta a dei oltre specie.

## Referiments
Tatra K5AR

El **Tatra K5AR** a l'è staa on tram articolaa de la ČKD Tatra, vun di pocch pensaa no per el Patt de Varsavia ma per vess esportaa al Cairo, in Egitt. Bidirezional, el gh'eva 3 port per carrozza.

Doperaa dal 1971, la scarsa manutenzion i ha menaa a on degrad assee volt che i ha faa toeu via squasi tucc del servizzi intorna al 1980, cont on quaj tram rivaa finna al 1985.
Scuderia Ferrari

La **Scuderia Ferrari** a l'è una scüderia automobilistica italiana, fundada del Enzo Ferrari nel 1929. L'è cugnussuda principalment per i partecipazion al Campiunaa del Mund de Formula 1.

## Formula 1
La Scüderia Ferrari a l'è l'ünica scüderia che l'ha dispütaa tücc i stagion de Formula 1 del 1950 a incö, cun 951 Gran Premi curüü. La Ferrari l'è anca la scüderia che l'ha vengiüü püssee Campiunaa Piloti (15) e Custrutur (16), e che l'ha vengiüü püssee Gran Premi (231).

## Statistegh
* Gran Premi curüü: 951
* Punti cunquistaa: 7.247,5
* Gran Premi vengiüü: 231
* Podi: 730
* Dupiett: 83
* Pole position: 214
* Gir velus: 244
* Clasifica migliur in del Campiunaa Piloti: 1° - 15 volt (1952, 1953, 1956, 1958, 1961, 1964, 1975, 1977, 1979, 2000, 2001, 2002, 2003, 2004, 2007)
* Clasifica migliur in del Campiunaa Custrutur: 1° - 16 volt (1961, 1964, 1975, 1976, 1977, 1979, 1982, 1983, 1999, 2000, 2001, 2002, 2003, 2004, 2007, 2008)

### Campiun del mund cun la Ferrari
* Michael Schumacher - 5 volt (2000, 2001, 2002, 2003, 2004)
* Alberto Ascari - 2 volt (1952, 1953)
* Niki Lauda - 2 volt (1975, 1977)
* Juan Manuel Fangio - 1 volta (1956)
* Mike Hawthorn - 1 volta (1958)
* Phil Hill - 1 volta (1961)
* John Surtees - 1 volta (1964)
* Jody Scheckter - 1 volta (1979)
* Kimi Räikkönen - 1 volta (2007)

### Piloti cun püssee Gran Premi
* Michael Schumacher - 181 (72 vitori, 116 podi, 58 pole)
* Felipe Massa - 139 (11 vitori, 36 podi, 15 pole)
* Kimi Räikkönen - 132 (9 vitori, 41 podi, 6 pole)
* Rubens Barrichello - 102 (9 vitori, 55 podi, 11 pole)
* Gerhard Berger - 96 (5 vitori, 24 podi, 7 pole)
* Fernando Alonso - 95 (11 vitori, 44 podi, 4 pole)
* Michele Alboreto - 80 (3 vitori, 19 podi, 2 pole)
* Jean Alesi - 79 (1 vitoria, 16 podi, 1 pole)
* Clay Regazzoni - 73 (4 vitori, 23 podi, 4 pole)
* Gilles Villeneuve - 66 (6 vitori, 13 podi, 2 pole)
Gerhard Berger

El **Gerhard Berger** (Wörgl, el 27 de agost del 1959), l'è un ex pilota de Formula 1 austriech. L'ha curüü quatordes agn in de la Formula 1, dal 1984 al 1997.

## Cariera
Dopu i prem dü agn a la ATS e a la Arrows, Berger el firma un cuntratt cun la Benetton per la stagion 1986. Cun la scüderia italiana, Berger el cunquista el prem podi ind el Gran Premi de San Marin e la prima vitoria ind el Gran Premi del Messich. L'ann dopu el pasa a la Ferrari, indué el corr cunt el Michele Alboreto. I prestazion de la F1-87 i eren anca bon, ma la machina l'era mia tant afidabel e i dü piloti i se ritiren de spess. Vers la fin de la stagion, però, el Berger el ghe riess a vinc dü volt, in di ültem dü Gran Premi. Inscè el rüva quint in del Campiunaa del Mund Piloti. 

La stagion 1988 l'è segnata dal dumini de la McLaren MP4/4, che cun l'Ayrton Senna e l'Alain Prost la vinc 15 Gran Premi sö 16. Berger, cunt una buna machina, el rüva terz in del Campiunaa Piloti e 'l vinc ind el Gran Premi d'Italia. In de la stagion 1989 Berger el vinc amò un Gran Premi, quel del Purtugall.

Nel 1990 Berger el pasa a la McLaren cun Ayrton Senna, perché Prost a l'era pasaa a la Ferrari. Cun tanti podi e la vitoria al Gran Premi del Giapun 1991, l'austriech el vüta Senna e la McLaren a vinc dü Campiunaa del mund Piloti e Custrutur nel 1990 e nel 1991. Nel 1993 el turna a la Ferrari, induè el resta tri agn. El vinc amò un Gran Premi, in Germania nel 1994, e semper nel 1994 el rüva terz in del Campiunaa Piloti de drè a Michael Schumacher e Damon Hill. Berger pasa i ültem dü agn de cariera a la Benetton, nel 1996 e nel 1997, semper cun Jean Alesi.
Tromba

La **tromba** a l'è on istrument musegal de la familia di otton, el segond cont el sòn pussee volt dopo del trombin. Vun che 'l sona la tromba a l'è ciamaa trombettista.
Škoda 81-71M

El **Škoda 81-71M** a l'è on convoeuj doperaa in su la metropolitana de Praga. Modernizzazion di classich 81-71 d'epoca sovietica, a hinn staa faa in tra el 1996 e 'l 2011 de la Škoda Transportation. Giren tipicament in di composizion de cinch element.

## Galleria di foto

Praha metro renovovany vlak.jpg|Carrozza in deposit
Řídicí stanoviště 81-71M ARS.jpg|Gabina de guìda
Plzeň, Škoda Transportation, rozestavěný vůz metra typu 81-71M III.JPG|Carrozza in modernizzazion
81-71M interiér.jpg|Intèrni del treno
Plzeň, Škoda Transportation, rozestavěný vůz metra typu 81-71M II.JPG|Carrozza in di stabiliment Škoda insemma a di tram 
File:DOD depo Hostivař, prohlídka soupravy (02).jpg|Treno in deposit
File:13-10-05-praha-metro-RalfR-37.jpg|Treno in stazion


## Riferiment
*MODERNIZED METRO 81-71M 
*Prague Metro Rolling Stock
*Modernizovaná souprava 81-71M

## Vos corelaa
*Metro M1
*Metrovagonmash 81-717/81-714

## Alter progett
Bubbleboy

**Bubbleboy** a l'è staa on worm per Microsoft Windows sortii a fin 1999, deventaa famos per podè taccà i sistema grazia a 'na falla de Outlook senza nissun allegaa, ma domà cont la lettura del messagg, grazia a on script che 'l metteva el file viral in l'esecuzion automatica. Originariament sortii in version dimostrativa e innocua, hinn staa faa di version destruttiv.

El messagg email originari el diseva "BubbleBoy is back!", de chi el nomm. 'Na voeulta eseguii el salvava on file `UPDATE.HTA` in l'esecuzion automatega che 'l cambia nomm utent in "BubbleBoy" e 'l scriv ona ciav de register per reinfettà no el computer. El fonziona però domà in sui version ingles e spagnoeui del Windows.

## Riferiment
*'BubbleBoy' proof of concept worm released
*Bubbleboy
*Worm:BubbleBoy
*BubbleBoy: il problema non sta nel virus
McLaren

La **McLaren** a l'è una scüderia automobilistica britanica, fundada del pilota neozelandes Bruce McLaren nel 1963. L'è cugnussuda püssee de tütt per i partecipazion al Campiunaa del Mund de Formula 1.

## Formula 1
La McLaren esurdiss in Formula 1 ind el 1966. I prem süccess i rüven in di agn Setanta, cun la cunquista del Campiunaa del Mund Piloti ind el 1974 cun Emerson Fittipaldi e ind el 1976 cun James Hunt. L'è però in di agn Vutanta che la McLaren la entra in de la storia de la Formula 1, cun ses Campiunaa del Mund Piloti vengiüü tra el 1984 e 'l 1991. L'ültem Mundial vengiüü de la McLaren l'è staa el Campiunaa Piloti ind el 2008 cun Lewis Hamilton.

## Statistegh
* Gran Premi curüü: 823
* Punti cunquistaa: 5.257,5
* Gran Premi vengiüü: 182
* Podi: 391
* Dupiett: 47
* Pole position: 155
* Gir velus: 153
* Clasifica migliur in del Campiunaa Piloti: 1° - 12 volt (1974, 1976, 1984, 1985, 1986, 1988, 1989, 1990, 1991, 1998, 1999, 2008)
* Clasifica migliur in del Campiunaa Custrutur: 1° - 8 volt (1974, 1984, 1985, 1988, 1989, 1990, 1991, 1998)

### Campiun del mund cun la McLaren
* Alain Prost - 3 volt (1985, 1986, 1989)
* Ayrton Senna - 3 volt (1988, 1990, 1991)
* Mika Häkkinen - 2 volt (1998, 1999)
* Emerson Fittipaldi - 1 volta (1974)
* James Hunt - 1 volta (1976)
* Niki Lauda - 1 volta (1984)
* Lewis Hamilton - 1 volta (2008)

### Piloti cun püssee Gran Premi
* David Coulthard - 150 (12 vitori, 51 podi, 7 pole)
* Jenson Button - 136 (8 vitori, 26 podi, 1 pole)
* Mika Häkkinen - 131 (20 vitori, 51 podi, 26 pole)
* Lewis Hamilton - 110 (21 vitori, 49 podi, 26 pole)
* Alain Prost - 107 (30 vitori, 63 podi, 10 pole)
* Ayrton Senna - 96 (35 vitori, 55 podi, 46 pole)
* Kimi Räikkönen - 87 (9 vitori, 36 podi, 11 pole)
* Danny Hulme - 86 (6 vitoria, 21 podi, 1 pole)
* Fernando Alonso - 75 (4 vitori, 12 podi, 2 pole)
* John Watson - 73 (4 vitori, 13 podi)
Organism Geneticament Modifegaa

On **Organism Geneticament Modifegaa**, breviaa **OGM**, a l'è on organism vivent cont on patrimoni genetich modifegaa cont di tecnich de ingegneria genetica che permetten de giontà, cavà o modifegà di gen. De solit a hinn doperaa per dàgh pussee resistenza a di coltivazion ai malattij e sbassà donca la necessità de doperà di pesticida.

## Riferiment
*OGM: tutto quello che c'è da sapere
Tatra T3AS

El **Tatra T3AS** a l'è on esemplar, el numer 7707, de Tatra T3 modernizzaa a Bratislava in tra el 2000 e 'l 2001.

## Modernizzazion
La modernizzazion a l'éra compagna de quèlla del Tatra T3S: Cambiaa el design esterno e interno, insemma a la gabina de guida, e l'è staa cambiaa el pantograf e 'l sistema elettrich.

El sistema el s'è revelaa inaffidabil e dopo di test duraa finna al 2004 a l'è staa deciduu de fàll no circolà normalment.

## Vos corelaa
*Tatra T3Mod
Luciano Burti

El **Luciano Burti** (San Paul, el 5 de marz del 1975), l'è un ex pilota de Formula 1 brasilian, che l'ha gemò desmetüü de corr. L'ha curüü 15 Gran Premi de Formula 1 tra el 2000 e 'l 2001 cun la Jaguar e la Prost.
Ricardo Zonta

El **Ricardo Zonta** (Curitiba, el 23 de marz del 1976), l'è un ex pilota de Formula 1 brasilian. L'ha curüü cinch agn in de la Formula 1, dal 1999 al 2001 e pö amò ind el 2004.
Gastón Mazzacane

El **Gastón Mazzacane** (La Plata, el 8 de magg del 1975), l'è un ex pilota de Formula 1 argenten. L'ha curüü dü agn in de la Formula 1 cun la Minardi e la Prost.
Mika Salo

El **Mika Juhani Salo** (Helsinki, el 23 de marz del 1966), l'è un ex pilota de Formula 1 finlandes. L'ha curüü vott agn in de la Formula 1, dal 1994 al 2000 e pö amò ind el 2002. Ind el 1999 l'ha curüü ses Gran Premi cun la Ferrari, cunquistando un segund e un terz post, perché el Michael Schumacher el s'era infortünaa in del Gran Premi de Gran Bretagna.
Pedro Diniz

El **Pedro Paulo Diniz** (San Paul, el 22 de magg del 1970), l'è un ex pilota de Formula 1 brasilian. L'ha curüü ses agn in de la Formula 1, dal 1995 al 2000. In de la sua cariera l'ha utegnüü 10 punti, grazie a tri quint posti e quater ses posti. El Diniz l'è anca el pilota che l'ha utegnüü el migliur risültaa cun la scüderia italiana Forti, cunt un setim post in del Gran Premi d'Australia 1995.
Pedro de la Rosa

El **Pedro de la Rosa** (Barcelona, el 22 de magg del 1970), l'è un ex pilota de Formula 1 spagnöö. L'ha curüü nöf agn in de la Formula 1 cunt i scüderei Arrows, Jaguar, McLaren, Sauber e HRT. El migliur risültaa de la sua cariera l'è staa un segund post al Gran Premi d'Üngheria 2006, quand che 'l curiva cun la McLaren.
Alexander Wurz

L**'Alexander Wurz** (Waidhofen an der Thaya, el 15 de febrar del 1974), l'è un ex pilota de Formula 1 austriech. L'ha curüü ses agn in de la Formula 1 cunt i scüderei Benetton, McLaren e Williams. L'ha cunquistaa tri terz posti, vün cun ogni scüderia, ind el 1997, 2005 e 2007.
Pravda vítězí

**Pravda vítězí** (*la verità la vincc*, *Pravda víťazí* in slovacch, *Veritas vincit* in latin) a l'è el motto de la Cechia e, prima, de la Cecoslovacchia. Retegnuu on simbol costituzional, l'è mittuu in del Stendard del President de la Cechia. El derivaria de la fras del religios boemm Jan Hus "Cerca la verità, scolta la verità, imprend la verità, ama la verità, dis la verità, tegn la verità e defend la verità finna a la mort" e 'l primm President de la Cecoslovacchia Tomáš Garrigue Masaryk l'ha scernuu la version brev "la verità la vincc" 'me motto pocch dopo de la secession de l'Austria-Ongaria. Dal 1990 al 1992 a l'è stada doperada la version latina dopo di compromess linguistich faa in tra i Cecch e i Slovacch. In del 1993 el President Václav Havel l'ha renoeuvaa el motto cont la fras "Verità e amor gh'han de prevarì in su la bosia e l'oeudi" (*Pravda a láska musí zvítězit nad lží a nenávistí*). Giamò el moviment revoluzionari Charta 77 el gh'aveva 'me motto "La verità la prevar per quej che viven in la verità".

## Alter progett
Ukyo Katayama

L**'Ukyo Katayama** (Tokyo, el 29 de magg del 1963), l'è un ex pilota de Formula 1 giapunes. L'ha curüü ses agn in de la Formula 1, dal 1992 al 1997. L'ha cunquistaa dü cinch posti e un sest post in de la stagion 1994 cun la Tyrrell.
Domenico Schiattarella

El **Domenico "Mimmo" Schiattarella** (Milan, el 17 de nuvember del 1967), l'è un ex pilota de Formula 1 italian. L'ha curüü ses Gran Premi de Formula 1 cun la Simtek tra el 1994 e 'l 1995.
Mark Blundell

L**'Mark Blundell** (Barnet, el 8 de april del 1966), l'è un ex pilota de Formula 1 ingles. L'ha curüü quatr agn in de la Formula 1 cunt i scüderei Brabham, Ligier, Tyrrell e McLaren. L'ha cunquistaa tri terz posti, vün cun la Ligier ind el 1993, vün cun la Tyrrell ind el 1994 e vün cun la McLaren ind el 1995. Adess el fà el telecrunista spurtif per la television inglesa.
Max Papis

El **Massimiliano "Max" Papis** (Comm, el 3 de utuber del 1969), l'è un ex pilota de Formula 1 italian. L'ha curüü sett Gran Premi de Formula 1 cun la Footwork Arrows ind el 1995.
Jan Magnussen

El **Jan Magnussen** (Roskilde, el 4 de löj del 1973), l'è un ex pilota de Formula 1 danes. L'ha curüü tri agn in de la Formula 1 cunt i scüderei McLaren e Stewart. L'è 'l pà del pilota de Formula 1 Kevin Magnussen.
Luca Badoer

El **Luca Badoer** (Montebelluna, el 25 de genar del 1971), l'è un ex pilota de Formula 1 italian. L'ha curüü cinch agn in Formula 1 tra el 1993 e 'l 2009. Badoer l'è anca staa el culaudatur de la Ferrari dal 1998 al 2010, e l'ha curüü cun la Scüderia dü Gran Premi ind el 2009. L'è 'l pilota cun püssee Gran Premi che l'ha mai cunquistaa gnà un punt: el sò risültaa püssee bel l'è staa un setim post al Gran Premi de San Marin 1993. Al Gran Premi d'Europa 1999, sö Minardi, l'era quart, ma un guast al cambi l'ha fà ritirà a 13 giri da la fen.
Taki Inoue

El **Taki Inoue** (Kobe, el 5 de setembar del 1963), l'è un ex pilota de Formula 1 giapunes. L'ha curüü dü agn in de la Formula 1 cunt i scüderei Simtek e Footwork. Dü volt ind el 1995 l'ha faa di incident curius: ind el Gran Premi de Monaco la safety car l'ha culpii la sua machina che la s'era fermada per un problema al pedal del frenu e ind el Gran premi de Üngheria i cumisari de gara l'han investii mentre el pruava a smurzà ul föch che l'aveva ciapà l'auto.
Tatra T2

El **Tatra T2** a l'è on tram faa su de la ČKD Tatra e ispiraa ai tram PCC american faa su in tra el 1955 e 'l 1962 'me evoluzion del precedent Tatra T1, de che l'è staa pussee durabil. In del 1958 a hinn staa mittuu in servizzi in su tucc i red cecoslovacch, foeura de Praga, indova eren consideraa tropp largh, e Jablonec nad Nisou, per di discussion in sul scartament.

## Variant
I variant del Tatra T2 eren:
*T2SU: Varianta per l'URSS, senza la porta intermedia, sostituida cont pussee post a settà. El sistema sovietich el prevedeva che 'l se saliva de la porta dedree e 'l se pagava per poeu sortì de quella denanz, per evità che vun el pagass no. I ultim a hinn staa cavaa via del servizzi in di agn '80
*T2R: Di revamping modernizzaa cont di modifegh al sistema elettrich: Incoeu hinn doperaa soratutt 'me tram de servizzi e a Liberec du hinn doperaa in del servizzi comun

## Produzion

## Galleria di foto

File:Tatra T2R v Pisárkách.jpg|Tram de servizzi de Brno
File:Ostrava - Flickr - Infodad (24).jpg|Tram de Ostrava
File:T2 praha2 (cropped).JPG|T2 storich de Praga
File:Brno, Křenová, Tatra T2R, rok 1992 (1).jpg|T2 modernizzaa de Brno
File:Tatra T-2.jpg|T2 de Mosca
File:Vůz P.JPG|Tatra T2R
File:Plzeň, Vozovna Slovany, tramvaj T2, kabina řidiče.JPG|Gabina de guida del T2R
File:Tatra T2 215 H1 Jesenskeho ul.jpg|T2 storich de Bratislava


## Riferiment
*Tatra-Straßenbahnen vom Typ T2
*Tatra T2
*the most popular tram in the world - PCC, part 3: Czechoslovakia 
*Tatra T2

## Alter progett

## Vos corelaa
*Tatra T2R
Riscaldament glubal

**Riscaldament glubal** l'è 'n espresion duperada per indicà el prucess de riscaldament de la Tera che l'è cuminciaa in del XX secul. Chel riscaldament che l'è staa atribüii in larga part al omm e al emision de gas sera, cume l'anidrid carbonica e 'l metan.

## Vus currelaa
*Effett sera
Raul Boesel

El **Raul Boesel** (Curitiba, el 4 de dicember del 1957), l'è un ex pilota de Formula 1 brasilian. L'ha curüü dü agn in de la Formula 1 ind el 1982 sö March e ind el 1983 sö Ligier. In 30 Gran Premi l'è mai nà püssee in là de un setim post al Gran Premi di Stat Ünì 1983.
Johann Wolfgang von Goethe

El **Johann Wolfgang von Goethe** (Francufort sül Men, el 28 de agost del 1749 - Weimar, el 22 de marz del 1832) l'è staa un scritur, pueta e dramatürgh tudesch.

## Oper
### Rumanz e nuvell
* Die Leiden des jungen Werthers (I dulur del giüven Werther), 1774
* Wilhelm Meisters theatralische Sendung (La misiun teatral del Wilhelm Meister), 1777-1785
* Wilhelm Meisters Lehrjahre (I agn de aprendistaa del Wilhelm Meister), 1796
* Die Wahlverwandtschaften (I afinità eletif), 1809
* Wilhelm Meisters Wanderjahre (I agn de pelegrinagg del Wilhelm Meister), 1807-1821

### Oper de teater
* Götz von Berlichingen, 1773, drama in prosa
* Iphigenie auf Tauris, 1787, drama
* Egmont, 1775-1787, tragedia
* Torquato Tasso, 1780-1790, drama
* Faust, Part 1, 1797-1808
* Faust, Part 2, 1832

### Puemi e puesei
* Prometeo, 1773, inn
* Römische Elegien (I elegei ruman), 1788-1790
* Hermann und Dorothea, 1798, puema idillich

### Saggi
* Über den Dilettantismus (Söl dilettantism), 1799, insema a Friedrich Schiller
* Italienische Reise (Ul viagg in Italia), 1817
* Über Kunst und Altertum (Sö l'arte e l'antichità), 1816-1832
Sordera

La **sordera**, anca *sordità*, a l'è 'na disfunzion de l'apparaa uditiv che la mena al sentì no i sòn o a sentìj in manera fortementa sbassada. Vun cont la sortidà a l'è ciamaa "storno".

La sordera la pò vess de trasmission, ossia dovuta a 'n blocch in tra el padijon auricolar e la coclea o de ricezion, quand che el problema a l'è a nivell de la coclea o di nervi che menen i informazion al cervell.

Per juttà i storni a gh'è i apparecc acustich che volzen el volumm del sonn per fàll rivà o l'impiant coclear che 'l salta tutt per mandà el son direttament al cervell.

## Riferiment
*I tipi, le cause e i gradi di sordità
*Neurosensoriale
*Ipoacusia trasmissiva 
*Impianto cocleare, funzionamento e costo 

## Varda anca
*Lengua di segn
*Comunità storna
*Stornocecità
*Stornomutism
Stazion de None

La **Stazion de None** a l'è 'na stazion ferroviaria del comun de  in su la . 

## Moviment

La stazion a l'è servida di treni SFM de la linia 2 del servizzi ferroviari metropolitan de Turin, cont cadenzament orari (semioraria in di or de pont) e gestii de la Trenitalia.

## Servizzi
 Biliettaria

## Interscambi
 Fermada de l'autobus
Cristiano da Matta

El **Cristiano da Matta** (Belo Horizonte, el 19 de setember del 1973), l'è un ex pilota de Formula 1 brasilian de urigin italian. L'ha curüü dü agn in de la Formula 1 cun la Toyota ind el 2003 e ind el 2004. L'ha utegnüü 13 punti in de la sua cariera, anca grazie a tri ses posti.
Enrique Bernoldi

L**'Enrique Bernoldi** (Curitiba, el 19 de utuber del 1978), l'è un ex pilota de Formula 1 brasilian. L'ha curüü dü agn in de la Formula 1 ind el 2000 e ind el 2001, semper cun la Arrows. In di 29 Gran Premi che l'ha curüü, l'è mai nà a punti. El sò migliur risültaa l'è un utaf post ind el Gran Premi de Germania 2001.
Tatra T3M

El **Tatra T3M** a l'è on tram derivaa del Tatra T3.

## Modernizzazion
La modernizzazion, fàda su in tra el 1977 e 'l 1981, cont on prototip in del 1971, la revardava el motor, sostituii cont vun pussee noeuv, e l'estetica, cont la saradura de la gabina del manetta e el logiament di resistenz di freni in su l'imperial.

## Utent
El Tatra T3M a l'è doperaa in:
*Cechia
**Brno: 47 modernizzazion
**Ostrava: 21 modernizzazion, tucc poeu remodernaa o scassaa
**Praga: 102 modernizzaa, 3 anmò in circolazion, 18 speciai de altra modernizzazion
*Slovacchia
**Bratislava: 12 modernizzaa, 8 ulteriorment remodernaa
**Košice: 6 modernizzazion retiraa in di agn '90

## Galleria di foto

File:Malovanka, tramvajová zastávka z centra.jpg|Tram de Praga
File:Praha - Tatra T3M 5572.JPG|Tram praghes de servizzi
File:Cvičná tramvaj na Zenklově.jpg|Tram scoeula
File:Brno, Joštova, zastávka Česká, Tatra T3M č. 1573+4123.jpg|Tram de Brno
File:Kabina řidiče pražské tramvaje.jpg|Gabina de guida
File:Ostrava, Tatra T3M, rok 1992 (01).jpg|Tram de Ostrava
File:Bratislava, Radlinského ulica, Tatra T3M č. 7733+7734 (2013-10-25; 01).jpg|Tram de Bratislava
File:Brno, Mendlovo náměstí, Tatra T3M č. 1575+1580.jpg|Tram modernizzaa de Brno


## Vos corelaa
*Tatra T3Mod
*Tatra T3G